
Marcel Mauss (1872-1950), sociolog şi etnolog francez, discipol 
şi colaborator apropiat al lui Emile Durkheim. Profesor de 
istoria religiilor la Ecole des Hautes Etudes şi la College de 
France. Director al Institutului de etnologie al Universităţii 
din Paris. Colaborator la «Annee Sociologique», din 1920, 
şeful secţiei de religie a publicaţiei. Este autorul celebrului 
Essai sur le don (trad. rom. Eseu despre dar, Institutul Euro¬ 
pean, Iaşi, 1993). Alte opere importante : Esquissed’une tbeorie 
generale de la magie , („Annee sociologique”, 1902-1903, în 
colaborare cu H. Hubert; trad. rom. Teoria generală a magiei , 
Polirom, Iaşi, 1996) ; Rapports reels etpratiques de lapsycho- 
logie et de la sociologie (1924) * Morphologie sociale . Essai 
sur Ies variations saisonnieres des societes Eskimos (1905) ; 
Les techniques du corps (1934) ; Effet physique chez Vindi- 
vidu de Videe de mort suggeree par la colectivite (1924). La 
Editura Fayard, 1996, Ecrits politiques, volum îngrijit de 
M. Fournier. Despre viaţă şi operă, a se vedea Marcel Fournier, 
Marcel Mauss, Fayard, 1995. 


Henri Hubert (1872-1927), istoric şi etnolog francez. Este 
autorul unei vaste monografii consacrate civilizaţiei celtice 
(trad. rom. Celţii şi civilizaţia celtică, Editura Ştiinţifică şi 
Enciclopedică, Bucureşti, 1983). 

Studiu introductiv 


Sacrificiul este principiul vieţii şi sufletul 
tuturor zeilor şi al tuturor fiinţelor. 

(Sa tapat ha Br. } VIII) 


SACRIFICIUL - STRIGĂT AL 

RUGĂCIUNII MUTE 

I. Teorii despre sacrificiu 

La sfîrşitul secolului al XlX-lea, imediat după publicarea 
studiilor şi cercetărilor lui R. Taylor, R. Smith şi J. Frazer 
consacrate sacrificiului, şcoala franceză de sociologie a 
religiilor va da o remarcabilă replică teoriilor ansate, 
printr-un text scris de M. Mauss şi H. Hubert. Cei doi 
autori vor publica, în 1899, un amplu studiu polemic 
intitulat Essai sur la nature et la fonction du sacrifice 1 
(Eseu despre natura şi funcţia sacrificiului ). Acesta va 
marca definitiv cercetarea în domeniu. Stimulaţi, în special, 
de interpretarea dată sacrificiului de Robertson Smith 
(Lectures on the Religion of the Sentites, 1899), autorii 
francezi gîndesc o altă structură a acestuia, una care să nu 
derive dintr-o formă simplă şi primitivă. 

Pentru a glosa pe marginea teoriei sacrificiului formu¬ 
lată de M. Mauss si H. Hubert, vom aduce, mai întîi, în 
atenţie sensurile instituite ritualurilor sacrificiale de autorii 

care i-au precedat. 

Unul dintre ei este şi antropologul englez E.B. Tylor 
(Religion in Primitive Culture , 1871). Autorul identifică 
mai multe expresii simbolice şi sociale ale sacrificiului în 
cuprinsul tuturor comunităţilor tradiţionale. Printre acestea 

1. Am folosit în redactarea acestui studiu introductiv ediţia fran¬ 
ceză a textului Mssai sur la nature et la fonction du sacrifice , 
publicat în „Melanges d’histoire des religions”, Paris, Librairie 

Felix Alean, 1929, pp- 1-130. 

este amintit sacrificiul-dar (formă incipientă, originară, 
constînd în schimbul reciproc de daruri dintre sacrificam şi 
zeu); sacrificiul-omagiu şi, în ultimul rînd, sacrificiul- 
-renunţare . Acesta din urmă va fi reluat în textele lui Emile 
Durkheim ( Formele elementare ale vieţii religioase etc.), 
Evans-Pritchard şi Ernst Cassirer {Filosofia formelor sim¬ 
bolice ). Toţi trei sînt de acord că, indiferent de obiectul 
sacrificiului (făptură vie sau simpla ei efigie), acesta presu¬ 
pune renunţare. Ea nu poate avea decît efecte benefice 
„stimulînd voinţa omului, reprimînd multiple şi divergente 
impulsuri naturale" 2 . 

însă autorul care a provocat eseul lui Mauss şi Hubert 
a fost W. Robertson Smith ( Lectures on the Religion of tbe 
Semites , 1899). Acesta situa originea sacrificiului tocmai 
în comunitatea totemică originară. Nu există sacrificiu în 
afara totemului, afirma Smith. Totemul era nici mai mult, 
nici mai puţin decît masca sub care se ascundea adevăratul 
zeu. Sacrificiul a făcut însă ca masca să devină totuna cu 
chipul ascuns. Sub forma totemului, zeul însuşi era periodic 
sacrificat, masticat şi asumat de toţi membrii comunităţii. 
Cu ce rezultate ? Cu ce efecte sociale ? în primul rînd, 
subiecţii umani ai mesei totemice dobîndeau temporar o 
condiţie divină. Mîncînd carnea zeului devii asemenea 
lui. în al doilea rînd, în perspectiva timpului, oamenii 
păstrau - dincolo de efectele restrînse şi imediate ale 
prînzului sacrificial — însemnele unei profunde comuniuni. 
Simplul fapt de a fi fost împreună la ceremonia sărbătorii 
totemului le oferea certitudinea unei solidarităţi sacre, a 
unei comuniuni umane desăvîrşite. Acest fapt simbolic l-a 
determinat pe Robertson Smith să insiste pe sacrificiul- 
-comuniune şi să-l plaseze la originea tuturor formelor 
ulterioare de sacrificiu. 

Pînă la apariţia cărţii celor doi autori francezi, j. Frazer 
0 Creanga de aur, 1890) va fi cel care va deconstrui teoria 


2. Este ideea lui Ernst Cassirer {Filosofia formelor simbolice ), 
conform căreia „limitarea dorinţei” ar fi o formă a renunţării. 
A se vedea, în acest sens, o foarte documentată lucrare semnată 
de Ofelia Văduva, Paşi spre sacru. Din etnologia alimentaţiei 
româneşti , Bucureşti, Editura Enciclopedică, 1996, p. 149. 


Eseu despre natura şi funcţia sacrificiului 


1 


lui Robertson Smith. Nu a fost necesar un nou joc al 
interpretărilor, pentru că înseşi datele problemei eiau, în 
mare parte, false. Astfel, totemismul - fenomen social şi 
religios - era departe de a fi universal. Sacrificii aveau loc 
si în absenţa lui. Mai mult, „sacrificiile-comuniune 
totemice” erau fulgurante, cu totul episodice în istoria 
religioasă a umanităţii. Majoritare erau acele ritualuli înte¬ 
meiate pe o legătură simpatetică întie om şi zeu. „Mîncînd 
corpul zeului (animal sau om), el (primitivul) îşi însuşeşte 
o parte din calităţile şi din puterile zeului” 3 . Ele sînt, după 
părerea mea, o bună ilustrare a ceea ce M. Eliade numea 
a fi degradarea simbolurilor. Mai curînd, aceste tipuri de 
sacrificii ar fi forme ultime, maculate, simplificate ale 
sacrificiului originar. Acesta avea întotdeauna o valoare 
cosmogonică şi, doar uneori, una magică. în întreg com¬ 
plexul cultural circumpacific se regăsea o reprezentare 
iconică, una care figura un om în gura unui monstru. 
Spiritul pozitivist i-a făcut acesteia o lectură simplistă : 
divinitatea vieţuieşte consumînd oameni. Prin urmare, 
dacă lucrurile s-ar petrece şi invers sau dacă omul şi-ar 
consuma semenul, ar deveni şi el asemenea zeului. Nimic 
mai fals. în fond, imaginea se cerea interpretată cosmo¬ 
gonic, arată Mircea Eliade. Sensul era următorul : primul 

om se naşte din divinitatea întunericului. 

M. Mauss şi H. Hubert {Essai sur la nature et la 

fonction du sacrifice ) sînt reţinuţi nu atît de metafizica 
sacrificiului (asemenea lui Eliade) cît, mai curînd, de 
fenomenologia lui. îi reproşează lui Robertson Smith faptul 
de a fi redus „sacrificiul ispăşitor la sacrificiul-comuniune”, 
trădînd astfel adevărata unitate a sacrificiilor. Nu putem 
afirma şi argumenta existenţa unui întreg sistem sacrificial , 
derivat dintr-o formă primitivă şi simplă. „Un asemenea 
sacrificiu nu există” 4 . Există doar un amestec histrionic al 
ritualurilor de sacrificiu. Ele nu sînt „pure , peifect inde¬ 
pendente unele de altele. Sacrificiile din spaţiul teuton, 

a I Frazer, Creanga de aur , Bucureşti, Editura Minerva, 1980, 

voi. IV, p. 72. 

4. M. Mauss, H, Hubert, op. cit., p. 122. 

MENTALITĂŢI 


Prin textul celor doi specialişti, M. Mauss şi H. Hubert, 
şcoala franceză de sociologie dă o remarcabilă replică 
studiilor consacrate sacrificiului, lansate, în cursul se¬ 
colului al XlX-lea, de E.B. Tylor, R. Smith şi J. Frazer. 
Marcînd definitiv cercetarea în acest domeniu, teoria 
dezvoltată în prezentul Eseu ... plasează actul sacrificial 
sub semnul totalităţii, întrucît cuprinde în egală măsură 
profanul şi sfinţenia, sacralizarea şi desacralizarea, crima 
şi jertfa. Un loc aparte îl ocupă, în ansamblul lucrării, 
ideea (auto)sacrificiului divin, ca formă ultimă, absolută 
a sacrificiului. Prin dăruire totală, zeul oficiază un 
sacrificiu pentru toate făpturile universului, iar din trupul 
lui jertfit apar toate realităţile lumii şi cosmosului. 

«Revenirile ofensive ale haosului şi ale răului cer fără 
încetare noi sacrificii, creatoare şi răscumpărătoare. 
Astfel transformat şi, putem spune, sublimat, sacrificiul a 
fost păstrat în teologia creştină. Eficacitatea sa a fost doar 
transferată din lumeafizică în cea morală\» 

(M. Mauss şi H. Hubert) 

